title: 2004/8/EZ: Odluka Komisije od 5. studenoga 2003. o izmjeni Odluke 2001/528/EZ o osnivanju Europskog odbora za vrijednosne papire  Tekst značajan za EGP

text:
               06/Sv. 006

               HR

               Službeni list Europske unije

               25

         32004D0008

               L 003/33

               SLUŽBENI LIST EUROPSKE UNIJE

               05.11.2003.

      ODLUKA KOMISIJE

   od 5. studenoga 2003.
   o izmjeni Odluke 2001/528/EZ o osnivanju Europskog odbora za vrijednosne papire
   (Tekst značajan za EGP)
   (2004/8/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   budući da:

               (1)

               U lipnju 2001. Komisija je donijela odluke 2001/527/EZ (1) i 2001/528/EZ (2) o osnivanju Odbora europskih regulatora za vrijednosne papire i o osnivanju Europskog odbora za vrijednosne papire.

               (2)

               Odlukom 2001/528/EZ osnovan je Europski odbor za vrijednosne papire u savjetodavnom svojstvu. Na temelju Direktive 2003/6/EZ Europskog parlamenta i Vijeća od 28. siječnja 2003. o trgovanju na temelju povlaštenih informacija i manipuliranju tržištem (zlouporabi tržišta) (3) Europski odbor za vrijednosne papire može djelovati kao regulatorni odbor u smislu Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4).

               (3)

               U svojim rezolucijama od 5. veljače 2002. i 21. studenoga 2002. Europski je parlament prihvatio četverorazinski regulatorni okvir preporučen u Završnom izvješću Odbora mudrih o uređenju europskih tržišta vrijednosnih papira te zatražio da se određeni vidovi tog pristupa prošire na bankarski i osiguravateljski sektor pod uvjetom da se Vijeće jasno obveže na to da će jamčiti primjerenu institucionalnu ravnotežu.

               (4)

               Vijeće je 3. prosinca 2002. pozvalo Komisiju da poduzme mjere kako bi na već uspostavljene strukture u području vrijednosnih papira prenijela funkcije i ovlasti koje trenutačno ima Kontaktni odbor UCITS-a (subjekata za zajedničko ulaganje u prenosive vrijednosne papire), osnovan Direktivom Vijeća 85/611/EEZ od 20. prosinca 1985. o usklađivanju zakona i drugih propisa koji se odnose na subjekte za zajednička ulaganja u prenosive vrijednosne papire (UCITS) (5) kako je zadnje izmijenjena Direktivom 2001/108/EZ Europskog parlamenta i Vijeća (6).

               (5)

               Komisija je predložila direktivu Vijeća i Europskog parlamenta kojom se, između ostalog, izmjenjuje Direktiva 85/611/EEZ, kako bi se brisale dužnosti Kontaktnog odbora UCITS-a iz članka 53. te Direktive te prenijele funkcije utvrđene člankom 53.a iste Direktive na Europski odbor za vrijednosne papire.

               (6)

               Takve će izmjene zahtijevati odgovarajuće i istovremene izmjene nadležnosti Europskog odbora za vrijednosne papire, kako je definirano u članku 2. Odluke 2001/528/EZ,

         ODLUČILA JE:
   Članak 1.
   Odluka 2001/528/EZ mijenja se kako slijedi:

               Članak 2. zamjenjuje se sljedećim:

                  „Članak 2.
                  Uloga Odbora je savjetovati Komisiju u pogledu pitanja politike, kao i u pogledu nacrta prijedloga koje bi Komisija mogla donijeti u području vrijednosnih papira, uključujući i one o subjektima za zajednička ulaganja u prenosive vrijednosne papire (UCITS).”

         Članak 2.
   Ova Odluka stupa na snagu istog dana kada stupaju na snagu i sve direktive o izmjeni nadležnosti Kontaktnog odbora UCITS-a, kojima se te nadležnosti prenose na Europski odbor za vrijednosne papire.

      Sastavljeno u Bruxellesu 5. studenoga 2003.

            Za Komisiju

         Frederik BOLKESTEIN

            Član Komisije

      (1)  SL L 191, 13.7.2001., str. 43.

      (2)  SL L 191, 13.7.2001., str. 45.

      (3)  SL L 96, 12.4.2003., str. 16.

      (4)  SL L 184, 17.7.1999., str. 23.

      (5)  SL L 375, 31.12.1985., str. 3.

      (6)  SL L 41, 13.2.2002., str. 35.


title: Odluka Vijeća od 23. siječnja 2017. o imenovanju člana Znanstvenog i tehničkog odbora

text:
               27.1.2017

               HR

               Službeni list Europske unije

               C 27/10

         ODLUKA VIJEĆA
   od 23. siječnja 2017.
   o imenovanju člana Znanstvenog i tehničkog odbora
   (2017/C 27/07)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 134. stavak 2.;
   uzimajući u obzir mišljenje Europske komisije;
   budući da:

               (1)

               Vijeće je Odlukom 2013/412/Euratom (1) imenovalo članove Znanstvenog i tehničkog odbora („Odbor”) za razdoblje od 25. srpnja 2013. do 24. srpnja 2018.

               (2)

               Nakon ostavke g. Franka-Petera WEISSA mjesto člana Odbora postalo je slobodno. Stoga bi trebalo imenovati novoga člana za preostalo vrijeme mandata g. Franka-Petera WEISSA,

         DONIJELO JE OVU ODLUKU:
   Članak 1.
   G. Uwe STOLL imenuje se članom Znanstvenog i tehničkog odbora do 24. srpnja 2018.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 23. siječnja 2017.

            Za Vijeće

            Predsjednik

         R. GALDES

      (1)  Odluka Vijeća 2013/412/Euratom od 22. srpnja 2013. o obnavljanju članstva Znanstvenog i tehničkog odbora i stavljanju izvan snage Odluke od 13. studenoga 2012. o imenovanju članova Znanstvenog i tehničkog odbora (SL L 205, 1.8.2013., str. 11.).


title: Odluka Vijeća 2006/475/ZVSP od 12. lipnja 2006. o sklapanju Sporazuma između Europske unije i Gabonske Republike o statusu vojnih snaga pod vodstvom Europske unije u Gabonskoj Republici

text:
               18/Sv. 13

               HR

               Službeni list Europske unije

               86

         32006D0475

               L 187/42

               SLUŽBENI LIST EUROPSKE UNIJE

         ODLUKA VIJEĆA 2006/475/ZVSP
   od 12. lipnja 2006.
   o sklapanju Sporazuma između Europske unije i Gabonske Republike o statusu vojnih snaga pod vodstvom Europske unije u Gabonskoj Republici
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće sigurnosti Ujedinjenih naroda je 25. travnja 2006. usvojilo Rezoluciju 1671(2006) o odobravanju privremenog raspoređivanja snaga Europske unije („EUFOR RD Congo”) za potporu MONUC-u tijekom provođenja izbora u Demokratskoj Republici Kongo. Vijeće sigurnosti Ujedinjenih naroda zatražilo je od svih država članica Ujedinjenih naroda, posebno onih koje su u neposrednoj blizini Demokratske Republike Kongo, da osiguraju potrebnu potporu za olakšanje brzog raspoređivanja EUFOR-a RD Congo te, posebno, da osiguraju slobodno, neometeno i brzo kretanje njihovog osoblja u Demokratsku Republiku Kongo, kao i opreme, hrane, zaliha i druge robe, uključujući vozila i rezervne dijelove koji su isključivo namijenjeni za korištenje EUFOR-a RD Congo i u službenu svrhu.

               (2)

               Vijeće je 27. travnja 2006. donijelo Zajedničku akciju 2006/319/ZVSP o vojnoj operaciji Europske unije radi potpore misiji Organizacije ujedinjenih naroda u Demokratskoj Republici Kongu (MONUC) tijekom izbornog procesa (1) (Operacija EUFOR RD Congo).

               (3)

               Slijedom zahtjeva Glavnog tajnika/Visokog predstavnika (SG/HR) od 27. travnja 2006. Vlada Gabonske Republike je u pismu od 18. svibnja 2006. izrazila suglasnost za razmještaj snaga Europske unije na državnom području Gabonske Republike u svrhu operacije.

               (4)

               Predsjedništvo kojem pomaže SG/HR na temelju odobrenja Vijeća od 23. svibnja 2005., u skladu s člankom 24. Ugovora o Europskoj uniji, dovršilo je pregovore o Sporazumu između Europske unije i Gabonske Republike o statusu vojnih snaga pod vodstvom Europske unije u Gabonskoj Republici.

               (5)

               Sporazum bi trebalo odobriti,

         ODLUČILO JE KAKO SLIJEDI:
   Članak 1.
   Sporazum između Europske unije i Gabonske Republike o statusu vojnih snaga pod vodstvom Europske unije u Gabonskoj Republici ovime se odobrava u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovime se ovlašćuje odrediti osobu ovlaštenu potpisati Sporazum kako bi on obvezivao Europsku uniju.
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 12. lipnja 2006.

            Za Vijeće

            Predsjednik

         J. PRÖLL

      (1)  SL L 116, 29.4.2006., str. 98.


title: Odluka br. 1150/2007/EZ Europskog parlamenta i Vijeća od 25. rujna 2007. o uspostavi posebnog programa „Sprečavanje zlouporabe droga i informiranje” za razdoblje 2007. - 2013. u okviru Općeg programa „Temeljna prava i pravosuđe”

text:
               05/Sv. 003

               HR

               Službeni list Europske unije

               251

         32007D1150

               L 257/23

               SLUŽBENI LIST EUROPSKE UNIJE

               25.09.2007.

      ODLUKA br. 1150/2007/EZ EUROPSKOG PARLAMENTA I VIJEĆA

   od 25. rujna 2007.
   o uspostavi posebnog programa „Sprečavanje zlouporabe droga i informiranje” za razdoblje 2007. - 2013. u okviru Općeg programa „Temeljna prava i pravosuđe”
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1).
   uzimajući u obzir mišljenje Odbora regija (2),
   djelujući u skladu s postupkom predviđenim u članku 251. Ugovora (3),
   budući da:

               (1)

               Ugovorom se utvrđuje da se u određivanju i provedbi svih politika i djelatnosti Zajednice osigurava visoki stupanj zdravstvene zaštite ljudi. Kroz djelovanja Zajednice potrebno je davati doprinos postizanju visoke razine zaštite zdravlja.

               (2)

               Djelovanje Zajednice trebalo bi nadopunjavati nacionalne politike usmjerene prema unapređenju javnog zdravlja, uklanjanju izvora opasnosti za zdravlje ljudi i smanjenju štete za zdravlje povezane s ovisnošću o drogama, uključujući i politike informiranja i prevencije.

               (3)

               S obzirom na to da istraživanja pokazuju kako pobol i smrtnost koji su povezani s ovisnošću o drogama pogađaju golemi broj europskih građana, to znači da šteta za zdravlje povezana s ovisnošću o drogama predstavlja veliki javnozdravstveni problem.

               (4)

               U Priopćenju Komisije Vijeću i Europskom parlamentu o rezultatima završne ocjene Strategije EU-a o drogama i Akcijskog plana za borbu protiv droga (2000. - 2004.) istaknuta je potreba redovitog uključivanja civilnog društva u oblikovanje politika EU-a u području zlouporabe droga.

               (5)

               Odluka br. 1786/2000/EZ Europskog parlamenta i Vijeća od 23. rujna 2002. kojom je donesen program djelovanja Zajednice u području javnog zdravlja (2003. - 2008.) (4) uključuje razvoj strategija i mjera u području ovisnosti o drogama kao jedne od važnih determinanti zdravlja povezanih s načinom života.

               (6)

               U Preporuci 2003/488/EZ od 18. lipnja 2003. o sprečavanju i smanjenju štete za zdravlje povezane s ovisnošću o drogama (5) Vijeće je državama članicama preporučilo da kao jedan od javnozdravstvenih ciljeva utvrde sprečavanje ovisnosti o drogama i smanjenje s tim povezanih rizika, te da u skladu s tim izrade i provode sveobuhvatne strategije.

               (7)

               U prosincu 2004. Europsko vijeće podržalo je Strategiju EU-a o drogama 2005. - 2012 koja obuhvaća sve aktivnosti Europske unije u vezi s drogama i u kojoj su utvrđeni glavni ciljevi. Među tim ciljevima nalazi se postizanje visoke razine zaštite zdravlja, dobrobiti i socijalne kohezije sprečavanjem i smanjenjem uporabe droga, ovisnosti i štetnog djelovanja droge na zdravlje i društvo.

               (8)

               Vijeće je donijelo Akcijski plan EU-a za borbu protiv droga (2005. - 2008.) (6) kao ključni instrument za provedbu Strategije EU-a o drogama 2005. - 2012. kroz konkretna djelovanja. Krajnji cilj Akcijskog plana je značajno smanjiti prevalenciju uporabe droga među stanovništvom i smanjiti štetu koju uporaba i trgovina nezakonitim drogama imaju na društvo i zdravlje.

               (9)

               Cilj posebnog programa „Sprečavanje zlouporabe droga i informiranje” (dalje u tekstu „Program”), uspostavljenog ovom Odlukom, je provoditi ciljeve utvrđene Strategijom EU-a o drogama 2005. - 2012. i Akcijskim planovima EU-a za borbu protiv droga u razdoblju 2005. - 2008. i 2009. - 2012., i to kroz potporu projektima usmjerenim prema sprečavanju uporabe droga, koji bi se između ostalog bavili smanjenjem štete od droga i metodama liječenja uz primjenu najnovijih znanstvenih spoznaja.

               (10)

               Važno je i potrebno prepoznati ozbiljne, neposredne i dugoročne posljedice droge na pojedince, obitelji i zajednice u smislu zdravlja, psihičkog i socijalnog razvoja, te jednakih mogućnosti osoba koje su u to uključene, kao i visoke socijalne i ekonomske troškove za društvo u cjelini.

               (11)

               Posebnu je pozornost potrebno posvetiti sprečavanju uporabe droge među mladima koji su najugroženiji dio stanovništva. Glavni izazov u prevenciji je poticati mlade da prihvate zdrave načine života.

               (12)

               Europska zajednica može pružiti dodanu vrijednost djelovanjima koja poduzimaju države članice u području sprečavanja zlouporabe droge i informiranja, uključujući i liječenje i smanjenje štete od droga, kroz dopunjavanje tih djelovanja i promicanje sinergijskog učinka.

               (13)

               U skladu s člankom 7. stavkom 3. Odluke 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (7), Komisija bi trebala obavijestiti Europski parlament o radu odbora u vezi s provedbom ovog programa. Europski parlament posebno bi trebao dobiti nacrt godišnjeg programa koji se podnosi upravljačkom odboru. Osim toga, Europski parlament trebao bi dobiti rezultate glasovanja i sažetke zapisnika sa sastanaka tog Odbora.

               (14)

               Komplementarnost sa stručnim znanjem Europskog centra za nadzor droga i ovisnosti (dalje u tekstu „Centar”) trebala bi se osigurati kroz primjenu metodologije i najbolje prakse koju je razvio Centar, te kroz njegovo sudjelovanje u izradi godišnjeg programa rada.

               (15)

               Budući da zbog potrebe razmjene informacija na razini Zajednice i širenja dobre prakse diljem Zajednice ciljeve ove Odluke države članice ne mogu u dovoljnoj mjeri ostvariti, te budući da se ti ciljevi mogu bolje ostvariti na razini Zajednice zbog potrebe koordiniranog i multidisciplinarnog pristupa te s obzirom na opseg i učinak programa, Zajednica može donijeti mjere, u skladu s načelom supsidijarnosti utvrđenim člankom 5. Ugovora. U skladu s načelom razmjernosti, utvrđenim u istome članku, ova je Odluka ograničena na ono što je potrebno radi ostvarenja tih ciljeva.

               (16)

               Imajući na umu važnost transparentnosti financiranja od strane Zajednice, Komisija bi trebala dati smjernice kako bi osigurala da svako tijelo, nevladina organizacija, međunarodna organizacija ili drugi subjekt koji prima bespovratna sredstva na temelju Programa propisno potvrdi primitak potpore.

               (17)

               Ovom se Odlukom, za cijelo razdoblje trajanja Programa, utvrđuju financijska sredstva koja za proračunska tijela u postupku donošenja godišnjeg proračuna predstavljaju prioritetni referentni okvir u smislu točke 37. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i zdravom financijskom upravljanju (8).

               (18)

               Uredba Vijeća (EZ, Euratom) br. 1605/2002 od 25. lipnja 2002. o Financijskoj uredbi primjenljivoj na opći proračun Europskih zajednica (9), dalje u tekstu „Financijska uredba” i Uredba Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 (10), kojima se štite financijski interesi Zajednice, trebaju se primjenjivati uzimajući u obzir načela jednostavnosti i dosljednosti u odabiru proračunskih instrumenata, ograničenje broja slučajeva u kojima Komisija zadržava izravnu odgovornost za njihovu provedbu i upravljanje njima te potrebnu razmjernost između iznosa sredstava i administrativnog opterećenja vezanog uz njihovu provedbu.

               (19)

               Potrebno je poduzeti i odgovarajuće mjere radi sprečavanja nepravilnosti i prijevara kao i potrebne mjere radi naplate izgubljenih, pogrešno isplaćenih ili nepravilno upotrijebljenih sredstava u skladu s Uredbom Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (11), Uredbom Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (12) i Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (13).

               (20)

               Financijska uredba propisuje obvezu donošenja temeljnog akta koji će obuhvaćati bespovratna sredstva za poslovanje.

               (21)

               Mjere potrebne za provedbu ove Odluke trebaju se donijeti u skladu s Odlukom Vijeća (EZ) br. 1999/468/EZ, s time da se napravi razlika između mjera koje podliježu postupku upravljanja i onih koje podliježu savjetodavnom postupku. U nekim je slučajevima, s obzirom na veću učinkovitost, savjetodavni postupak prikladniji.

               (22)

               Kako bi se osigurala djelotvorna i pravodobna provedba ovog Programa, ova se Odluka primjenjuje od 1. siječnja 2007.,

         ODLUČILI SU:
   Članak 1.
   Uspostava i opseg Programa
   1.   Ovom se Odlukom uspostavlja Posebni program „Sprečavanje zlouporabe droga i informiranje” (dalje u tekstu „Program”) u okviru Općeg programa „Temeljna prava i pravosuđe”, kojim se želi doprinijeti ostvarenju visoke razine zaštite zdravlja ljudi i smanjenju štete za zdravlje povezane s ovisnošću o drogama.
   2.   Program obuhvaća razdoblje od 1. siječnja 2007. do 31. prosinca 2013.
   Članak 2.
   Opći ciljevi
   Program ima sljedeće opće ciljeve:

               (a)

               spriječiti i smanjiti uporabu droga, ovisnost i štetu za zdravlje povezanu s drogama;

               (b)

               doprinijeti unapređenju informiranja o uporabi droga; te

               (c)

               poduprijeti provedbu Strategije EU-a o drogama.

         Članak 3.
   Posebni ciljevi
   Program ima sljedeće posebne ciljeve:

               (a)

               promicati transnacionalna djelovanja s ciljem:

                           i.

                           uspostave multidisciplinarnih mreža;

                           ii.

                           osiguranja širenja baze znanja, razmjene informacija te identifikacije i širenja dobre prakse, između ostalog i putem izobrazbe, studijskih posjeta i razmjene osoblja;

                           iii.

                           podizanja svijesti o zdravstvenim i socijalnim problemima prouzročenim uporabom droga, te poticanja otvorenog dijaloga s ciljem promicanja boljeg poznavanja fenomena droga; te

                           iv.

                           podupiranja mjera za sprečavanje uporabe droga, koje bi se između ostalog bavile smanjenjem štete od droga i metodama liječenja uz primjenu najnovijih znanstvenih spoznaja;

               (b)

               uključiti civilno društvo u provedbu i razvoj Strategije EU-a o drogama i Akcijskih planova EU-a; te

               (c)

               pratiti, provoditi i vrednovati provedbu posebnih djelovanja poduzetih na temelju Akcijskih planova za borbu protiv droga u razdoblju 2005. - 2008. i 2009. - 2012. Europski parlament uključen je u proces vrednovanja time što sudjeluje u radu Komisijine upravljačke skupine za vrednovanje.

         Članak 4.
   Djelovanja
   Radi ostvarenja općih i posebnih ciljeva utvrđenih u člancima 2. i 3., Program podržava sljedeće vrste djelovanja, pod uvjetima utvrđenim u godišnjem programu rada iz članka 9. stavka 2.:

               (a)

               posebna djelovanja koja poduzima Komisija, poput studija i istraživanja, ispitivanja javnog mišljenja i anketa, oblikovanja pokazatelja i zajedničkih metodologija, prikupljanja, razvoja i širenja podataka i statističkih podataka, seminara, konferencija i stručnih skupova, organiziranja javnih kampanja i događanja, razvoja i održavanja internetskih stranica, izrade i distribucije informativnih materijala, potpore i upravljanja mrežama nacionalnih stručnjaka, te aktivnosti analize, praćenja i vrednovanja;

               (b)

               posebni transnacionalni projekti od interesa za Zajednicu koje predlože barem dvije države članice ili barem jedna država članica i još jedna druga država koja može biti država pristupnica ili država kandidatkinja, pod uvjetima utvrđenim u godišnjem programu rada; ili

               (c)

               aktivnosti nevladinih organizacija ili drugih subjekata koji rade na ostvarenju nekog cilja od općeg europskog interesa u vezi s općim ciljevima Programa, pod uvjetima utvrđenim u godišnjem programu rada.

         Članak 5.
   Sudjelovanje
   Sljedeće zemlje mogu sudjelovati u djelovanjima iz Programa:

               (a)

               države članice EFTA-e koje su stranke Sporazuma o EEA-u, u skladu s odredbama tog Sporazuma; i

               (b)

               države kandidatkinje i zemlje Zapadnog Balkana uključene u proces stabilizacije i pridruživanja u skladu s uvjetima utvrđenim u sporazumima o pridruživanju ili njihovim dodatnim protokolima koji se odnose na sudjelovanje u programima Zajednice, a koji su sklopljeni ili će se sklopiti s tim zemljama.

         Projektima se mogu pridružiti države kandidatkinje koje ne sudjeluju u Programu ako bi to pridonijelo njihovoj pripremi za pridruživanje, kao i ostale treće zemlje ili međunarodne organizacije koje ne sudjeluju u Programu, ako je to u skladu ciljem projekata.
   Članak 6.
   Ciljne skupine
   1.   Program je namijenjen svim skupinama koje se izravno ili neizravno bave fenomenom droga.
   2.   Kad je riječ o drogama, ugrožene skupine su mladi, žene, ranjive skupine i osobe koje žive na područjima s teškom socijalnom situacijom, pa se kao takvi određuju kao ciljne skupine. Ostale ciljne skupine su nastavnici i obrazovno osoblje, roditelji, socijalni radnici, lokalne i nacionalne vlasti, medicinsko i pomoćno medicinsko osoblje, pravosudno osoblje, tijela kaznenog progona i zatvorske ustanove, nevladine organizacije, sindikati i vjerske zajednice.
   Članak 7.
   Pristup Programu
   Pristup Programu otvoren je javnim ili privatnim organizacijama i institucijama (lokalnim vlastima na odgovarajućoj razini, sveučilišnim odsjecima i istraživačkim centrima) koje rade u području informiranja o uporabi droga i sprečavanja uporabe droga, uključujući i smanjenje potražnje i uklanjanje štete od droga.
   Profitna tijela i organizacije imaju pristup bespovratnim sredstvima u okviru programa isključivo zajedno s neprofitnim ili državnim organizacijama.
   Članak 8.
   Vrste intervencija
   1.   Financiranje od strane Zajednice može biti u sljedećim pravnim oblicima:

               (a)

               bespovratna sredstva; ili

               (b)

               ugovori o javnoj nabavi.

         2.   Bespovratna sredstva Zajednice dodjeljuju se na temelju poziva na podnošenje projektnih prijedloga, osim u iznimnim, propisno obrazloženim slučajevima, kako je predviđeno Financijskom uredbom, a pružaju se u obliku bespovratnih sredstava za poslovanja i bespovratnih sredstva za djelovanja.
   U godišnjem programu rada određuje se najniža stopa godišnjih izdataka koji se namjenjuju za bespovratna sredstva i najviša stopa sufinanciranja.
   3.   Nadalje, mogu se predvidjeti i izdaci za popratne mjere, putem ugovora o javnoj nabavi, u kojem će se slučaju iz sredstava Zajednice financirati nabava usluga i dobara. To su, između ostalog, izdaci za informiranje i komunikaciju, pripremu, provedbu, praćenje, provjeru i vrednovanje projekata, politika, programa i zakonodavstva.
   Članak 9.
   Provedbene mjere
   1.   Komisija provodi aktivnosti financijske potpore Zajednice u skladu s Financijskom uredbom.
   2.   Za potrebe provedbe Programa, Komisija donosi godišnji program rada u okvirima općih ciljeva iz članka 2., uzimajući u obzir stručno znanje Centra. U Programu se navode posebni ciljevi, tematski prioriteti, opis popratnih mjera predviđenih člankom 8. i, ako je potrebno, popis ostalih djelovanja.
   Prvi godišnji program rada donijet će se do 23. siječnja 2008.
   3.   Godišnji program rada donosi se u skladu s postupcima upravljanja iz članka 10. stavka 3.
   4.   U postupcima vrednovanja i dodjele bespovratnih sredstava za djelovanja u obzir se između ostalog uzimaju sljedeći kriteriji:

               (a)

               usklađenost predloženog djelovanja s godišnjim programom rada, ciljevima navedenim u člancima 2. i 3., te vrstama djelovanja navedenim u članku 4.;

               (b)

               kvaliteta predloženog djelovanja u smislu njegove koncepcije, organizacije, predstavljanja i očekivanih rezultata;

               (c)

               iznos zatražen iz sredstava Zajednice i njegova prikladnost s obzirom na očekivane rezultate; te

               (d)

               utjecaj očekivanih rezultata na ciljeve navedene u člancima 2. i 3. i na djelovanja iz članka 4.

         5.   Zahtjevi za bespovratna sredstva za poslovanje iz članka 4. točke (c), ocjenjuju se u svjetlu:

               (a)

               njihove usklađenosti s ciljevima Programa;

               (b)

               kvalitete planiranih aktivnosti;

               (c)

               vjerojatnog multiplikacijskog učinka tih aktivnosti u javnosti;

               (d)

               geografskog i socijalnog utjecaja aktivnosti koje se provode;

               (e)

               sudjelovanja građana u organizaciji uključenih tijela;

               (f)

               omjera troškovne učinkovitosti predložene aktivnosti.

         6.   Odluke koje se odnose na predložena djelovanja iz članka 4. točke (a) Komisija donosi u skladu s postupcima upravljanja iz članka 10. stavka 3. Odluke koje se odnose na projekte i aktivnosti iz članka 4. točke (b) odnosno (c) Komisija donosi u savjetodavnom postupku iz članka 10. stavka 2.
   Odluke o zahtjevima za bespovratna sredstva koje se odnose na profitna tijela ili organizacije Komisija donosi u postupku upravljanja iz članka 10. stavka 3.
   Članak 10.
   Odbor
   1.   Komisiji pomaže odbor.
   2.   Prilikom pozivanja na ovaj stavak primjenjuju se članci 3. i 7. Odluke 1999/468/EZ, uzimajući u obzir odredbe njezina članka 8.
   3.   Prilikom pozivanja na ovaj stavak primjenjuju se članci 4. i 7. Odluke 1999/468/EZ, uzimajući u obzir odredbe njezina članka 8.
   Razdoblje iz članka 4. stavka 3. Odluke 1999/468/EZ utvrđuje se u trajanju od tri mjeseca.
   Članak 11.
   Komplementarnost
   1.   Težit će se postizanju sinergije i komplementarnosti s ostalim instrumentima Zajednice, posebno s Općim programom „Sigurnost i zaštita sloboda”, 7. okvirnim programom za istraživanje i razvoj te Programom Zajednice o javnom zdravlju. Osigurat će se komplementarnost s metodologijom i najboljom praksom koju je razvio Centar, posebno u pogledu statističkog elementa informacija o drogama.
   2.   Program može dijeliti resurse s ostalim instrumentima Zajednice, posebno s Općim programima „Sigurnost i zaštita sloboda”, „Solidarnost i upravljanje migracijskom tokovima”, te sa 7. okvirnim programom za istraživanje i razvoj, i to za potrebe provedbe onih djelovanja kroz koja se ispunjavaju ciljevi svih programa.
   3.   U odnosu na djelatnosti koje se financiraju na temelju ove Odluke nije moguće primiti pomoć za istu svrhu iz drugih financijskih instrumenata Zajednice. Komisija će zahtijevati da joj korisnici programa dostave informacije o financijskim sredstvima primljenim iz općeg proračuna Europske unije i iz drugih izvora, kao i informacije o zahtjevima za financiranje po kojima je postupak u tijeku.
   Članak 12.
   Proračunska sredstva
   1.   Financijska sredstva za provedbu ove Odluke u razdoblju od 1. siječnja 2007. do 31. prosinca 2013. iznose 21 350 000 EUR.
   2.   Proračunska sredstva izdvojena za djelovanja predviđena Programom uvrštavaju se u godišnja odobrenja općeg proračuna Europske unije. Raspoloživa godišnja odobrenja odobrava proračunsko tijelo u granicama financijskog okvira.
   Članak 13.
   Praćenje
   1.   Komisija se brine da joj za svako djelovanje koje se financira iz Programa korisnik podnese tehnička i financijska izvješća o napretku rada te da se u roku od tri mjeseca od dovršenja djelovanja podnese završno izvješće. Komisija određuje oblik i sadržaj izvješća.
   2.   Komisija se brine da ugovori i sporazumi koji se sklope u vezi s provedbom Programa posebno sadrže odredbe o nadzoru i financijskoj kontroli Komisije (ili bilo kojeg njezinog ovlaštenog predstavnika), ako je potrebno i putem provjera na terenu, uključujući i provjere uzoraka, te putem revizija koje provodi Revizorski sud.
   3.   Komisija zahtijeva da, u razdoblju od pet godina od posljednje uplate izvršene u odnosu na bilo koje djelovanje, korisnik financijske potpore bude spreman Komisiji dati na uvid svu dokaznu dokumentaciju vezanu uz izdatke za to djelovanje.
   4.   Na temelju rezultata izvješća i provjera na terenu iz stavaka 1. i 2., Komisija prema potrebi prilagođava iznos ili uvjete dodjele prvotno odobrene financijske potpore, kao i raspored plaćanja.
   5.   Komisija poduzima sve druge mjere potrebne kako bi se provjerilo da se financirana djelovanja provode pravilno i u skladu s odredbama ove Odluke i Financijske uredbe.
   Članak 14.
   Zaštita financijskih interesa Zajednice
   1.   Komisija će se pobrinuti da prilikom provedbe djelovanja financiranih na temelju ove Odluke financijski interesi Zajednice budu zaštićeni primjenom preventivnih mjera za suzbijanje prijevara, korupcije i ostalih nezakonitih aktivnosti, i to putem djelotvornih provjera i naplatom pogrešno isplaćenih iznosa, a ako se otkriju nepravilnosti, izricanjem djelotvornih, razmjernih i odvraćajućih kazni, u skladu s Uredbom (EZ, Euratom) br. 2988/95, Uredbom (Euratom, EZ) br. 2185/96 te s Uredbom (EZ) br. 1073/1999.
   2.   Kad je riječ o djelovanjima Zajednice financiranima na temelju ove Odluke, na sve povrede odredbi prava Zajednice, uključujući i povrede neke ugovorne obveze utanačene na temelju Programa, koje nastanu kao posljedica čina ili propusta gospodarskog subjekta koji je neopravdanim izdatkom ugrozio ili je mogao ugroziti opći proračun Europske unije ili proračune kojima upravljaju Zajednice, primjenjuje se Uredba (EZ, Euratom) br. 2988/95 i Uredba (Euratom, EZ) br. 2185/96.
   3.   Komisija će smanjiti, obustaviti ili naplatiti iznos financijske potpore dodijeljen za određeno djelovanje ako utvrdi nepravilnosti, uključujući i nepoštovanje odredbi ove Odluke ili pojedinačne odluke ili ugovora ili sporazuma o dodjeli dotične financijske potpore, odnosno ako se ispostavi da je djelovanje bilo izmijenjeno na način koji je u suprotnosti s naravi ili uvjetima provedbe projekta, a da za to nije zatraženo odobrenje Komisije.
   4.   Ako nisu poštovani rokovi ili ako napredak u provedbi djelovanja opravdava samo dio dodijeljene financijske potpore, Komisija od korisnika traži da u zadanom roku dostavi očitovanje. Ako korisnik ne pruži zadovoljavajući odgovor, Komisija može ukinuti preostalu financijsku potporu i zatražiti povrat već isplaćenih iznosa.
   5.   Komisija se brine da joj se vrate sva nepripadno isplaćena sredstva. Na iznose koji se ne uplate na vrijeme zaračunava se kamata pod uvjetima utvrđenim Financijskom uredbom.
   Članak 15.
   Vrednovanje
   1.   Program se redovito prati u smislu provedbe aktivnosti predviđenih njime.
   2.   Komisija osigurava redovito, neovisno i vanjsko vrednovanje Programa.
   3.   Komisija Europskom parlamentu i Vijeću podnosi:

               (a)

               godišnju prezentaciju o provedbi Programa;

               (b)

               privremeno izvješće o dobivenim rezultatima te o kvalitativnim i kvantitativnim aspektima provedbe Programa, najkasnije do 31. ožujka 2011.;

               (c)

               priopćenje o nastavku Programa, najkasnije do 30. kolovoza 2012.;

               (d)

               izvješće o naknadnom vrednovanju, najkasnije do 31. prosinca 2014.

         Članak 16.
   Objava projekata
   Svake godine Komisija objavljuje popis projekata koji se financiraju u okviru Programa, popraćen kratkim opisom svakog projekta.
   Članak 17.
   Transparentnost
   Komisija utvrđuje smjernice kojima se osigurava transparentnost financiranja odobrenog na temelju ove Odluke.
   Članak 18.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   Ona se primjenjuje od 1. siječnja 2007. uz iznimku članka 9. stavaka 2. i 3. i članka 10. stavka 3., koji se primjenjuju od datuma stupanja Odluke na snagu.

      Sastavljeno u Strasbourgu 25. rujna 2007.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         M. LOBO ANTUNES

      (1)  SL C 69, 21.3.2006., str. 1.

      (2)  SL C 192, 16.8.2006., str. 25.

      (3)  Mišljenje Europskog parlamenta od 14. prosinca 2006. (još nije objavljeno u Službenom listu), Zajedničko stajalište Vijeća od 23. srpnja 2007. (još nije objavljeno u Službenom listu) i Stajalište Europskog parlamenta od 6. rujna 2007. (još nije objavljeno u Službenom listu).

      (4)  SL L 271, 9.10.2002., str. 1. Odluka kako je izmijenjena Odlukom br. 786/2004/EZ (SL L 138, 30.4.2004., str. 7.).

      (5)  SL L 165, 3.7.2003., str. 31.

      (6)  SL C 168, 8.7.2005., str. 1.

      (7)  SL L 184, 17.7.1999., str. 23. Odluka kako je zadnje izmijenjena Odlukom 2006/512/EZ (SL L 200, 22.7.2006., str. 11.).

      (8)  SL C 139, 14.6.2006., str. 1.

      (9)  SL L 248, 16.9.2002., str. 1. Uredba kako je zadnje izmijenjena Uredbom (EZ, Euratom) br. 1995/2006 (SL L 390, 30.12.2006., str. 1.).

      (10)  SL L 357, 31.12.2002., str. 1. Uredba kako je zadnje izmijenjena Uredbom (EZ, Euratom) br. 478/2007 (SL L 111, 28.4.2007., str. 13.).

      (11)  SL L 312, 23.12.1995., str. 1.

      (12)  SL L 292, 15.11.1996., str. 2.

      (13)  SL L 136, 31.5.1999., str. 1.


title: Odluka Europskog parlamenta (EU, Euratom) 2015/1701 od 29. travnja 2015. o razrješnici za izvršenje proračuna Zajedničkog poduzeća za ITER i razvoj energije fuzije za financijsku godinu 2013.

text:
               30.9.2015

               HR

               Službeni list Europske unije

               L 255/393

      ODLUKA EUROPSKOG PARLAMENTA (EU, EURATOM) 2015/1701
      od 29. travnja 2015.
      o razrješnici za izvršenje proračuna Zajedničkog poduzeća za ITER i razvoj energije fuzije za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Zajedničkog poduzeća za ITER i razvoj energije fuzije za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za ITER i razvoj energije fuzije za financijsku godinu 2013. zajedno s odgovorima Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (4), a posebno njezin članak 208.,

                  —

                  uzimajući u obzir Odluku Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (5), a posebno njezin članak 5. stavak 3.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0108/2015),

         1.

            daje razrješnicu direktoru Europskog zajedničkog poduzeća za ITER i razvoj energije fuzije za izvršenje proračuna Zajedničkog poduzeća za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Zajedničkog poduzeća za ITER i razvoj energije fuzije, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 44.

         (2)  SL C 452, 16.12.2014., str. 45.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 90, 30.3.2007., str. 58.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: 77/271/Euratom: Odluka Vijeća od 29. ožujka 1977. o primjeni Odluke 77/270/Euratom o ovlaštenju Komisije za izdavanje zajmova Euratoma u svrhu doprinosa financiranju nuklearnih elektrana

text:
               10/Sv. 002

               HR

               Službeni list Europske unije

               5

         31977D0271

               L 088/11

               SLUŽBENI LIST EUROPSKE UNIJE

               29.03.1977.

      ODLUKA VIJEĆA

   od 29. ožujka 1977.
   o primjeni Odluke 77/270/Euratom o ovlaštenju Komisije za izdavanje zajmova Euratoma u svrhu doprinosa financiranju nuklearnih elektrana
   (77/271/Euratom)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Odluku Vijeća 77/270/Euratom od 29. ožujka 1977. o ovlaštenju Komisije za izdavanje zajmova Euratoma u svrhu doprinosa financiranju nuklearnih elektrana (1), a posebno njezin članak 1.,
   budući da bi trebalo utvrditi najveći iznos zajma koji je Komisija ovlaštena izdati u ime Europske zajednice za atomsku energiju na 500 milijuna europskih obračunskih jedinica;
   budući da bi Komisija trebala obavijestiti Vijeće kada ukupna vrijednost izvršenih transakcija dosegne 300 milijuna europskih obračunskih jedinica kako bi Vijeće moglo odlučiti, s obzirom na stečeno iskustvo, o utvrđivanju novog iznosa,
   ODLUČILO JE:
   Jedini članak
   Zajmovi, kako su predviđeni u članku 1. Odluke 77/270/Euratom, mogu se ugovarati za iznose koji ukupno ne prelaze 500 milijuna europskih obračunskih jedinica; europska obračunska jedinica utvrđena je u Odluci 75/250/EEZ (2).
   Kada ukupan iznos izvršenih transakcija dosegne 300 milijuna europskih obračunskih jedinica, Komisija obavješćuje Vijeće koje, odlučujući jednoglasno, donosi odluku o utvrđivanju novih iznosa što je prije moguće.

      Sastavljeno u Bruxellesu 29. ožujka 1977.

            Za Vijeće

            Predsjednik

         T. BENN

      (1)  SL L 88, 6.4.1977., str 9.

      (2)  SL L 104, 24.4.1975., str. 35.


title: Odluka (EU, Euratom) 2017/1543 predstavnika vlada država članica od 6. rujna 2017. o imenovanju suca Općeg suda

text:
               14.9.2017

               HR

               Službeni list Europske unije

               L 236/22

         ODLUKA (EU, Euratom) 2017/1543 PREDSTAVNIKA VLADA DRŽAVA ČLANICA
   od 6. rujna 2017.
   o imenovanju suca Općeg suda
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 254. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:

               (1)

               Člankom 48. Protokola br. 3 o Statutu Suda Europske unije, kako je izmijenjen Uredbom (EU, Euratom) 2015/2422 Europskog parlamenta i Vijeća (1), predviđa se da se od 1. rujna 2016. Opći sud sastoji od četrdeset i sedam sudaca. U članku 2. točki (b) navedene uredbe utvrđuje se trajanje mandata sedmero dodatnih sudaca tako da se kraj njihovih mandata podudara s djelomičnim zamjenama u Općem sudu koje će se provesti 1. rujna 2019. i 1. rujna 2022.

               (2)

               U tom kontekstu g. Geert DE BAERE predložen je kao kandidat za mjesto dodatnog suca Općeg suda.

               (3)

               Odbor osnovan člankom 255. Ugovora o funkcioniranju Europske unije dao je mišljenje o prikladnosti g. Geerta DE BAEREA za obnašanje dužnosti suca Općeg suda.

               (4)

               Primjereno je imenovati g. Geerta DE BAEREA za razdoblje od datuma stupanja na snagu ove Odluke do 31. kolovoza 2022.,

         DONIJELI SU OVU ODLUKU:
   Članak 1.
   G. Geert DE BAERE imenuje se sucem Općeg suda za razdoblje od datuma stupanja na snagu ove Odluke do 31. kolovoza 2022.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 6. rujna 2017.

            Predsjednica

         K. TAEL

      (1)  Uredba (EU, Euratom) 2015/2422 Europskog parlamenta i Vijeća od 16. prosinca 2015. o izmjeni Protokola br. 3 o Statutu Suda Europske unije (SL L 341, 24.12.2015., str. 14.).


title: 2014/784/EU: Odluka Vijeća od 7. studenoga 2014. o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Proračunske linije 02.03.01 i 12.02.01)

text:
               13.11.2014

               HR

               Službeni list Europske unije

               L 328/41

         ODLUKA VIJEĆA
   od 7. studenoga 2014.
   o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Proračunske linije 02.03.01 i 12.02.01)

      (2014/784/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o dogovorima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

               (2)

               U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, između ostalog, Protokol 31 uz Sporazum o EGP-u.

               (3)

               Protokol 31 uz Sporazum o EGP-u sadržava odredbe i dogovore o suradnji u posebnim područjima izvan četiriju sloboda.

               (4)

               Primjereno je nastaviti suradnju ugovornih stranaka Sporazuma o EGP-u u pogledu djelovanja koja se financiraju iz općeg proračuna Unije, a odnose se na „Funkcioniranje i razvoj unutarnjeg tržišta, posebno u područjima prijavljivanja, certificiranja i sektorskog približavanja” te „Uspostavu i razvoj unutarnjeg tržišta”.

               (5)

               Primjereno je da bi se, u skladu s člankom 1. stavkom 8. Protokola 32 uz Sporazum o EGP-u, suradnja između stranaka trebala nastaviti i nakon 31. prosinca 2013., neovisno o tome kada je Odluka Zajedničkog odbora EGP-a priložena ovoj Odluci donesena, ili o tome je li ispunjenje ustavnih zahtjeva za tu Odluku Zajedničkog odbora EGP-a, ako oni postoje, priopćeno nakon 10. srpnja 2014.

               (6)

               Subjekti s poslovnim nastanom u državama EFTA-e trebali bi imati pravo sudjelovati u aktivnostima početima prije stupanja na snagu Odluke Zajedničkog odbora EGP-a priložene ovoj Odluci. Troškovi tih aktivnosti čija je provedba počela nakon 1. siječnja 2014. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama Unije pod uvjetom da Odluka Zajedničkog odbora EGP-a stupi na snagu prije završetka dotičnog djelovanja.

               (7)

               Protokol 31 uz Sporazum o EGP-u bi stoga trebalo izmijeniti kako bi se omogućio nastavak te proširene suradnje nakon 31. prosinca 2013.

               (8)

               Stajalište Unije u okviru Zajedničkog odbora EGP-a trebalo bi se temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba donijeti, u ime Europske unije, u okviru Zajedničkog odbora EGP-a o predloženoj izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda, temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      NACRT
      ODLUKE ZAJEDNIČKOG ODBORA EGP-a br. …/2014
      od
      o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:

                  (1)

                  Primjereno je nastaviti suradnju ugovornih stranaka Sporazuma o EGP-u u pogledu djelovanja Unije koja se financiraju iz općeg proračuna Unije, a odnose se na uspostavu, funkcioniranje i razvoj unutarnjeg tržišta.

                  (2)

                  Primjereno je da se ta suradnja nastavi i nakon 31. prosinca 2013., neovisno o tome kada je ova Odluka donesena, ili o tome je li ispunjenje ustavnih zahtjeva za ovu Odluku, ako oni postoje, priopćeno nakon 10. srpnja 2014.

                  (3)

                  Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi tih aktivnosti čija je provedba započela nakon 1. siječnja 2014., mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama EU-a pod uvjetom da ova Odluka stupi na snagu prije završetka dotičnog djelovanja.

                  (4)

                  Protokol 31 uz Sporazum o EGP-u bi stoga trebalo izmijeniti kako bi se omogućio nastavak te proširene suradnje nakon 31. prosinca 2013.,

            DONIO JE OVU ODLUKU:
      Članak 1.
      Članak 7. Protokola 31 uz Sporazum o EGP-u mijenja se kako slijedi:

                  1.

                  Nakon stavka 8. umeće se sljedeći stavak:
                  „9.   Države EFTA-e od 1. siječnja 2014. sudjeluju u djelovanjima Unije povezanima sa sljedećim proračunskim linijama koje su uključene u opći proračun Europske unije za financijsku godinu 2014.:

                              —

                                 Proračunska linija 02.03.01: ‚Funkcioniranje i razvoj unutarnjeg tržišta, posebno u područjima prijavljivanja, certificiranja i sektorskog usklađivanja’,

                              —

                                 Proračunska linija 12.02.01: ‚Uspostava i razvoj unutarnjeg tržišta’.

                        Troškovi aktivnosti čija je provedba započela nakon 1. siječnja 2014. mogu se smatrati prihvatljivima od početka djelovanja u okviru sporazuma o bespovratnim sredstvima ili predmetne odluke o bespovratnim sredstvima pod uvjetom da Odluka Zajedničkog odbora EGP-a br. …/2014 od … stupi na snagu prije završetka djelovanja.”

                  2.

                  Riječi „stavci 5., 6., 7. i 8.” u stavcima 3. i 4. zamjenjuju se riječima „stavci 5. do 9.”.

            Članak 2.
      Ova Odluka stupa na snagu prvog dana koji slijedi nakon zadnje obavijesti u skladu s člankom 103. stavkom 1. Sporazuma o EGP-u (1).
      Primjenjuje se od 1. siječnja 2014.
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici

               Zajedničkog odbora EGP-a

         (1)  [Ustavni zahtjevi nisu navedeni.] [Ustavni zahtjevi su navedeni.]


title: 2014/788/EU: Odluka Vijeća od 7. studenoga 2014. o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Program Copernicus)

text:
               13.11.2014

               HR

               Službeni list Europske unije

               L 328/56

         ODLUKA VIJEĆA
   od 7. studenoga 2014.
   o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Program Copernicus)

      (2014/788/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 189. stavak 2. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o dogovorima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

               (2)

               U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, između ostalog, Protokol 31 uz Sporazum o EGP-u.

               (3)

               Protokol 31 uz Sporazum o EGP-u sadržava odredbe i dogovore o suradnji u posebnim područjima izvan četiriju sloboda.

               (4)

               Primjereno je proširiti suradnju ugovornih stranaka Sporazuma o EGP-u radi uključivanja Uredbe (EU) br. 377/2014 (3).

               (5)

               Primjereno je da države EFTA-e počnu sudjelovati u aktivnostima iz Uredbe (EU) br. 377/2014 od 1. siječnja 2014. čak i ako je Odluka Zajedničkog odbora EGP-a priložena ovoj Odluci donesena, ili ako je ispunjenje ustavnih zahtjeva za tu Odluku Zajedničkog odbora EGP-a, ako oni postoje, priopćeno nakon 10. srpnja 2014.

               (6)

               Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu Odluke Zajedničkog odbora EGP-a priložene ovoj Odluci. Troškovi tih aktivnosti čija je provedba započela nakon 1. siječnja 2014. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama Unije pod uvjetom da Odluka Zajedničkog odbora EGP-a stupi na snagu prije završetka dotičnog djelovanja.

               (7)

               Protokol 31 uz Sporazum o EGP-u trebalo bi stoga na odgovarajući način izmijeniti.

               (8)

               Stajalište Unije u Zajedničkom odboru EGP-a trebalo bi se temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba donijeti, u ime Europske unije, u okviru Zajedničkog odbora EGP-a o predloženoj izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda, temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  Uredba (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EU) br. 911/2010 (SL L 122, 24.4.2014., str. 44.).

      NACRT
      ODLUKA ZAJEDNIČKOG ODBORA EGP-a br. …/2014
      od
      o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:

                  (1)

                  Primjereno je proširiti suradnju ugovornih stranaka Sporazuma o EGP-u radi uključivanja Uredbe (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EU) br. 911/2010 (1).

                  (2)

                  Primjereno je da države EFTA-e počnu sudjelovati u aktivnostima iz Uredbe (EU) br. 377/2014 od 1. siječnja 2014. čak i ako je Odluka Zajedničkog odbora EGP-a priložena ovoj Odluci donesena, ili ako je ispunjenje ustavnih zahtjeva za tu Odluku Zajedničkog odbora EGP-a, ako oni postoje, priopćeno nakon 10. srpnja 2014.

                  (3)

                  Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi tih aktivnosti čija je provedba započela nakon 1. siječnja 2014. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama EU-a pod uvjetom da ova Odluka stupi na snagu prije završetka dotičnog djelovanja.

                  (4)

                  Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2014.,

            DONIO JE OVU ODLUKU:
      Članak 1.
      Iza stavka 8.c članka 1. Protokola 31 uz Sporazum o EGP-u umeće se sljedeći stavak:

                     „8.d

                                 (a)

                                 Države EFTA-e od 1. siječnja 2014. sudjeluju u aktivnostima koje mogu proizaći iz sljedećih akata Unije:

                                             —

                                                32014 R 0377: Uredba (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EU) br. 911/2010 (SL L 122, 24.4.2014., str. 44.).

                                 (b)

                                 Države EFTA-e financijski doprinose aktivnostima iz točke (a) u skladu s člankom 82. stavkom 1. točkom (a) Sporazuma i Protokolom 32 uz Sporazum.

                                 (c)

                                 Troškovi tih aktivnosti čija je provedba započela nakon 1. siječnja 2014. mogu se smatrati prihvatljivima od početka djelovanja u okviru sporazuma o bespovratnim sredstvima ili predmetne odluke o bespovratnim sredstvima pod uvjetom da Odluka Zajedničkog odbora EGP-a br. …/2014 od … stupi na snagu prije završetka djelovanja.

                                 (d)

                                 Države EFTA-e u potpunosti sudjeluju u svim odborima Unije koji pomažu Europskoj komisiji u upravljanju aktivnostima iz točke (a) te njihovu razvoju i provedbi, no nemaju pravo glasa.

                                 (e)

                                 Ovaj se stavak ne primjenjuje na Norvešku i Lihtenštajn.”

      Članak 2.
      Ova Odluka stupa na snagu prvog dana nakon zadnje obavijesti u skladu s člankom 103. stavkom 1. Sporazuma o EGP-u (2).
      Primjenjuje se od 1. siječnja 2014.
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici

               Zajedničkog odbora EGP-a

         (1)  SL L 122, 24.4.2014., str. 44.

         (2)  [Ustavni zahtjevi nisu navedeni.] [Ustavni zahtjevi su navedeni.]


title: Odluka Vijeća 2013/668/ZVSP od 18. studenoga 2013. za potporu aktivnostima Svjetske zdravstvene organizacije u području biozaštite i biosigurnosti u okviru Strategije Europske unije protiv širenja oružja za masovno uništenje

text:
               20.11.2013

               HR

               Službeni list Europske unije

               L 310/13

         ODLUKA VIJEĆA 2013/668/ZVSP
   od 18. studenoga 2013.
   za potporu aktivnostima Svjetske zdravstvene organizacije u području biozaštite i biosigurnosti u okviru Strategije Europske unije protiv širenja oružja za masovno uništenje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               12. prosinca 2003. Europsko vijeće donijelo je Strategiju EU-a protiv širenja oružja za masovno uništenje („Strategija EU-a”), čije poglavlje III. sadrži popis mjera za suzbijanje takvog širenja.

               (2)

               Unija aktivno provodi Strategiju EU-a i ostvaruje mjere navedene u njezinu poglavlju III., posebno one koje su povezane s jačanjem, provedbom i univerzalizacijom Konvencije o zabrani razvijanja, proizvodnje i stvaranja zaliha bakteriološkog (biološkog) i toksičnog oružja te o njegovom uništavanju (BTWC).

               (3)

               Na Šestoj (2006.) i Sedmoj (2011.) revizijskoj konferenciji o BTWC-u Unija je promicala potpunu usklađenost s odredbama BTWC-a od strane svih država stranaka i, prema potrebi, jačanje nacionalnih provedbenih mjera, uključujući i kazneno zakonodavstvo, te kontrolu patogenih mikroorganizama i toksina u okviru BTWC-a.

               (4)

               14. travnja 2008. Vijeće je donijelo Zajedničku akciju 2008/307/ZVSP (1). Svjetska zdravstvena organizacija („SZO”) uspješno je provodila tu zajedničku akciju do 31. prosinca 2011.

               (5)

               11. prosinca 2008. Vijeće je donijelo „nove pravce djelovanja” radi jačanja Strategije EU-a. U poglavlju IV. Strategije EU-a izražava se podrška Unije koordiniranom i komplementarnom pristupu problemima biozaštite i biosigurnosti koji jamči optimalno upravljanje, posebno biološkim rizicima i prijetnjama.

               (6)

               18. srpnja 2011. Vijeće je donijelo Odluku 2011/429/ZVSP (2) kojom se izražava potpora Unije razvoju nacionalnih regulatornih okvira, posebno o biozaštiti i biosigurnosti.

               (7)

               Sedma revizijska konferencija potvrdila je obvezu država stranaka da poduzmu potrebne nacionalne mjere na temelju članaka I., III. i IV. BTWC-a kako bi se osigurala zaštita i sigurnost mikrobioloških ili drugih bioloških agenasa ili toksina u laboratorijima i ostalim objektima, kao i tijekom njihova prijevoza te kako bi se spriječio neovlašten pristup takvim agensima i toksinima i njihovo neovlašteno premještanje. Konferencija je također pozvala države stranke s relevantnim iskustvom u pravnim i administrativnim mjerama provedbe odredaba BTWC-a da drugim državama strankama pruže pomoć kada ih to one zatraže. Konferencija je potaknula takvu pomoć na regionalnom temelju.

               (8)

               Na Sedmoj revizijskoj konferenciji također je napomenuto, u kontekstu članka VII. BTWC-a, da nacionalna spremnost država stranaka doprinosi međunarodnoj sposobnosti za odgovaranje na izbijanje bolesti, njihovo istraživanje i ublažavanje, uključujući one koje se javljaju zbog navodne uporabe biološkog i toksičnog oružja.

               (9)

               Na Sedmoj revizijskoj konferenciji države stranke su potaknute, u kontekstu članka X. BTWC-a, da nastave jačati postojeće međunarodne organizacije i mreže, posebno one u okviru SZO-a, Organizacije za hranu i poljoprivredu (FAO), Svjetske organizacije za zdravlje životinja (OIE) i Međunarodne konvencije o zaštiti bilja (IPPC).

               (10)

               15. lipnja 2007. stupila je na snagu Međunarodna zdravstvena uredba („MZU”). Njome se uređuje kretanje i kontrola izbijanja zaraznih bolesti te odgovor na njih, bez obzira na njihovo porijeklo, te se od država članica SZO-a traži da izgrade glavne kapacitete u pogledu laboratorija i nadzora u području javnog zdravlja protiv zaraznih bolesti kako bi se omogućila provedba MZU-a. Tajništvo SZO-a predano je podupiranju država članica SZO-a u provedbi njihovih nacionalnih planova o vezi s MZU-om kroz stožere i regionalne urede SZO-a. Program SZO-a za upravljanje smanjivanjem biorizika daje smjernice o tome kako laboratoriji trebaju djelovati kroz normativne smjernice, radionice i osposobljavanje za biozaštitne prakse, biosigurnost laboratorija i kodeks postupanja za odgovorno znanstveno istraživanje života. On također ima ulogu u utvrđivanju smjernica UN-a povezanih s prijevozom zaraznih tvari. U okviru MZU-a javni zdravstveni laboratoriji imaju ulogu u smislu spremnosti na rješavanje bioloških, kemijskih, radioloških i nuklearnih prijetnji. Definicije biozaštite i biosigurnosti laboratorija obuhvaćene su Priručnikom SZO-a o laboratorijskoj biozaštiti, treće izdanje (2004.) i dokumentom Upravljanje biorizikom, smjernice za biosigurnost laboratorija (2006.).

               (11)

               SZO je jedina provedbena agencija koja ima stručnost, široko znanje, osoblje, strukturu i sredstva za provedbu projekata i aktivnosti koje su predviđene ovom Odlukom Vijeća.

               (12)

               Komisiji je povjeren nadzor nad pravilnom provedbom financijskog doprinosa Unije,

         DONIJELO JE OVU ODLUKU:
   Članak 1.
   1.   Za potrebe neposredne i praktične primjene relevantnih elemenata Strategije EU-a, Unija doprinosi provedbi odluka država stranaka Sedme revizijske konferencije BTWC-a sa sljedećim ciljevima:

               —

               osiguranje zaštite i sigurnosti mikrobioloških ili drugih bioloških agenasa ili toksina u laboratorijima i ostalim objektima, uključujući, prema potrebi, tijekom prijevoza radi sprečavanja neovlaštenog pristupa takvim agensima i toksinima i njihovog neovlaštenog premještanja;

               —

               promicanje praksi smanjenja biorizika i s tim povezane svijesti, uključujući biozaštitu, biosigurnost, bioetiku i spremnost suprotstaviti se namjernoj zloporabi bioloških agenasa i toksina, kroz međunarodnu suradnju u tom području.

         2.   Projekti koji odgovaraju mjerama Strategije EU-a oni su koji imaju za cilj:

               —

               promicanje upravljanja laboratorijskim biorizikom putem nacionalne i regionalne aktivnosti na terenu;

               —

               razvoj nacionalnih strategija upravljanja laboratorijskim biorizikom u borbi protiv bioloških rizika (demonstracijski model za zemlje).

         Detaljan opis tih projekata naveden je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku („VP”) odgovoran je za provedbu ove Odluke.
   2.   Tehnička provedba aktivnosti iz članka 1. povjerava se SZO-u. SZO obavlja svoj zadatak pod odgovornošću VP-a. U tu svrhu VP sklapa potrebne dogovore sa SZO-om.
   Članak 3.
   1.   Financijski referentni iznos za provedbu projekata iz članka 1. stavka 2. jest 1 727 000 EUR.
   2.   Rashodom financiranim iznosom navedenim u stavku 1. upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire pravilno upravljanje rashodom iz stavka 1. U tu svrhu ona sklapa sporazum o financiranju sa SZO-om. Sporazumom o financiranju predviđa se da SZO osigurava vidljivost doprinosa Unije proporcionalnu njegovoj veličini.
   4.   Komisija nastoji sklopiti sporazum o financiranju iz stavka 3. što je prije moguće nakon stupanja na snagu ove Odluke. Ona obavješćuje Vijeće o eventualnim problemima u tom procesu i o datumu sklapanja sporazuma o financiranju.
   Članak 4.
   VP izvješćuje Vijeće o provedbi ove Odluke na temelju redovitih izvješća koje priprema SZO. Ta izvješća predstavljaju temelj za ocjenjivanje koje provodi Vijeće. Komisija pruža informacije o financijskim aspektima projekata iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 24 mjeseca nakon datuma sklapanja financijskog sporazuma iz članka 3. stavka 3. Međutim, ona prestaje važiti šest mjeseci nakon donošenja ako se u tom roku ne sklopi sporazum o financiranju.

      Sastavljeno u Bruxellesu 18. studenoga 2013.

            Za Vijeće

            Predsjednica

         C. ASHTON

      (1)  Zajednička akcija 2008/307/ZVSP od 14. travnja 2008. za potporu djelatnostima Svjetske zdravstvene organizacije u području bio-sigurnosti i bio-osiguranja laboratorija u okviru Strategije Europske unije protiv širenja oružja za masovno uništavanje (SL L 106, 16.4.2008., str. 17.).

      (2)  Odluka Vijeća 2011/429/ZVSP od 18. srpnja 2011. o stajalištu Europske unije za Sedmu revizijsku konferenciju država stranaka Konvencije o zabrani razvijanja, proizvodnje i stvaranja zaliha bakteriološkog (biološkog) i toksičkog oružja te o njegovom uništavanju (BTWC) (SL L 188, 19.7.2011., str. 42.).

      PRILOG
      1.   Opći okvir

      Opći cilj ove Odluke jest podržati, kroz projekte opisane u nastavku, provedbu Rezolucije Vijeća sigurnosti Ujedinjenih naroda (UNSCR) 1540 i drugih povezanih rezolucija, Konvencije o zabrani razvijanja, proizvodnje i stvaranja zaliha bakteriološkog (biološkog) i toksičnog oružja te o njegovom uništavanju (BTWC), kao i Međunarodne zdravstvene uredbe (MZU) od strane država stranaka, a posebno one aspekte koji se odnose na zaštitu i sigurnost bioloških agenasa i toksina u laboratorijima i drugim objektima, uključujući razdoblje prelaska s jednog mjesta na drugo, kako bi se spriječilo prirodno, slučajno ili namjerno ispuštanje bioloških materijala i kako bi se bolje kontrolirale infekcije. Također je cilj doprinijeti podizanju svijesti o pristupima upravljanju biorizikom i poticanju njihove provedbe, osiguravanju kontrola na temelju dokaza i na temelju procjene rizika te promicanju razmjene najboljih laboratorijskih praksi, kao i pomagati zemljama u ispunjavanju zahtjeva u pogledu ključnih kapaciteta laboratorijskih usluga za prioritetne prijetnje zdravlju kako je definirano u MZU-u.
      2.   Posebni ciljevi koji se temelje na projektima

      U posljednjih nekoliko godina svjedoci smo sve veće povezanosti pojma „biozaštita” s pojmom „bioizolacije”, uz globalni uzlet dobro izoliranih laboratorija. Usmjerenost prema izgradnji objekata koji su složeno projektirani često je rezultirala zapostavljanjem mnogih drugih ključnih elemenata sveobuhvatnog programa upravljanja biorizicima, uključujući sigurnost, osoblje i stručnost, dobre mikrobiološke tehnike, istrage nesreća i incidenata te održavanje opreme. Osim toga, moguće je da je usmjerenost prema odabranim objektima na nacionalnoj razini rezultirala zanemarivanjem mnogih drugih konvencionalnih laboratorija koji bi također mogli imati koristi od provedbe temeljitog sustava upravljanja biorizikom i osiguravanja osnovne opreme i zaliha koji podupiru siguran rad.
      Postoji potreba za osvještavanjem i boljim razumijevanjem rizika koji se pojavljuju u laboratorijskom okruženju te strategijama za njihovo rješavanje, kao i za zakonodavnim i regulatornim odredbama te odgovarajućim smjernicama. Potiče se poboljšanje objekata i osiguravanje nužne opreme te obrazovanje osoblja na svim razinama kako bi se ostvarilo odgovarajuće i temeljito upravljanje laboratorijskim biorizikom.
      Nastavljajući s naporima koji su pokrenuti Zajedničkom akcijom 2008/307/ZVSP u prilog aktivnostima SZO-a u području biozaštite i biosigurnosti, ova Odluka nastoji ukazati na neke od navedenih nedostataka.
      Usmjeravajući se na odabrane pojedinačne zemlje ili podregije, predlažu se dva sljedeća projekta:
      2.1.   Projekt 1.: Promicanje upravljanja laboratorijskim biorizikom putem nacionalne i regionalne aktivnosti na terenu i replikacije

      2.1.1   Svrha Projekta 1.

                  (a)

                  Potaknuti odabrane pojedinačne zemlje ili podregije na provođenje strategija upravljanja biorizikom (BRM) u laboratorijima, s naglaskom na biozaštitu i laboratorijsku biosigurnost.

                  (b)

                  Zemljama u regiji omogućiti susrete i razmjenjivanje najbolje prakse i stečenih znanja. Koristeći u potpunosti ovu priliku, nacionalnim predstavnicima osigurat će se obuka prilagođena potrebama, koja može uključivati i praktične radionice.

                  (c)

                  Pomagati zemljama u širenju najbolje prakse i njezinoj provedbi u vlastitom okruženju.

            2.1.2   Očekivani rezultati Projekta 1.

                  (a)

                  Povećana svijet o koristi provedbe strategija BRM-a u laboratorijima na nacionalnoj i podnacionalnoj razini putem regionalnih radionica.

                  (b)

                  Pojačani kapacitet i sposobnost aktera za procjenu biorizika, definiranje i donošenje strategija ublažavanja kako bi ih se smanjilo na prihvatljive razine, za osiguranje njihovog kontinuiranog poboljšanja te za obradu infektivnih agenasa na odgovoran i siguran način.

                  (c)

                  Skupina instruktora uspostavljena za održavanje nacionalnih programa obuke i širenje mogućnosti obuke.

            2.1.3   Opis Projekta 1.

      (a)   Osiguravanje mogućnosti regionalne obuke
      S namjerom da dopru do cijelog niza aktera diljem regije i kako bi se zadovoljile njihove različite potrebe za obukom, predložit će se raznolike regionalne radionice najviše dva puta uz sudjelovanje do pedeset sudionika po događaju. Koristeći u potpunosti mogućnosti za susretanje relevantnih stručnjaka i tvoraca politika u regiji, očekuje se da će radionice osigurati i regionalni forum u kojem svaka država članica može podijeliti svoja postignuća, izazove i dobru praksu sa susjednim zemljama.
      (b)   Veći broj radionica na nacionalnoj i/ili podnacionalnoj razini
      Nadalje, iz spomenutih radionica proizaći će skupina lokalnih instruktora, što će omogućiti održavanje većeg broja radionica na lokalnoj i/ili podnacionalnoj razini te time obraćanje nizu nacionalnih aktera. Podrška će se pružiti osobito onim zemljama regije koje ne ostvaruju koristi od Projekta 2., ukupno najviše sedam puta, moguće i uz sudjelovanje vanjskih stručnjaka radi podrške podizanju svijesti među relevantnim akterima i jačanja lokalnih tehničkih kapaciteta za provedbu regionalno usuglašene dobre prakse na središnjoj razini te na srednjim i perifernim razinama. Gdje god je to moguće, razmotrit će se uključivanje regionalnih i/ili nacionalnih udruženja za biozaštitu.
      Te aktivnosti provodit će se najviše u sedam zemalja za koje je utvrđeno da su pogodne, bilo pojedinačno ili u kombinaciji.
      2.2   Projekt 2.: Razvoj nacionalnih strategija u vezi s laboratorijima radi borbe protiv bioloških rizika i jačanja ključnih kapaciteta (demonstracijski model za zemlje)

      2.2.1   Svrha Projekta 2.

                  (a)

                  Uključiti i povezati mjerodavne tvorce politika (uključujući one u području javnog zdravlja, vanjskih poslova, zdravlja životinja, okoliša, obrazovanja i istraživanja, pravosuđa i trgovine) s laboratorijskim osobljem na svim razinama u uspostavljanju, provedbi i unapređenju politika i prakse upravljanja biorizikom, kao i u poticanju razvoja transparentne i odgovorne kulture biozaštite i biosigurnosti.

                  (b)

                  Pomoći identificiranim zemljama u boljem opremanju njihovih glavnih javnozdravstvenih laboratorija opremom i zalihama koji su nužni za postizanje sigurnih i kvalitetnih dijagnostičkih mogućnosti. Jačati razvoj specifičnih ključnih kapaciteta u okviru MZU-a, s posebnim naglaskom na laboratorije i mjesta ulaza.

                  (c)

                  Podići svijest o značajnim međunarodno dogovorenim normativnim dokumentima na nacionalnoj razini, to jest o Sporazumu radionice Europskog odbora za normizaciju (CEN), ISO 15793:2011 Upravljanje laboratorijskim biorizikom, ISO 15189:2007 Medicinski laboratoriji — posebni zahtjevi za kvalitetu i osposobljenost, ISO 15190:2003 Medicinski laboratoriji — zahtjevi za sigurnost, ISO/IEC 17025:2005 Opći zahtjevi za osposobljenost ispitnih i umjernih laboratorija, ISO 9001:2008 Sustavi upravljanja kvalitetom – zahtjevi, kao i ISO 14001:2004 Sustavi upravljanja okolišem — zahtjevi s uputama za uporabu, koji uključuju tvorce nacionalne zdravstvene politike kao i laboratorijske menadžere i osoblje koje se potiče da se obvežu na transparentnu i odgovornu kulturu biozaštite, biosigurnosti i sustava kvalitete za laboratorije.

                  (d)

                  Ojačati međusektorsku suradnju i umrežavanje, pokušavajući uključiti razne nacionalne aktere i tijela, uključujući ministarstva zdravstva, obrazovanja, znanosti i istraživanja, poljoprivrede, prometa, unutarnjih i vanjskih poslova te carinska tijela.

                  (e)

                  Osigurati i pomoći u razvijanju sredstava i odgovarajućih smjernica za promicanje upravljanja laboratorijskim biorizikom.

            2.2.2   Očekivani rezultati Projekta 2.

                  (a)

                  Razvijene razne mogućnosti obuke i njihovo pružanje za svaki utvrđeni prioritet i potrebe svakog nacionalnog aktera.

                  (b)

                  Veći kapacitet i sposobnost upravljanja biorizikom u svrhu smanjenja bioloških rizika.

                  (c)

                  Podizanje osviještenosti nacionalnih aktera i nadležnih tijela i njihova uključenost u proaktivni dijalog o pitanjima koja se odnose na sigurnost i zaštitu od opasnih bioloških agenasa i toksina u laboratorijima i drugim objektima. Bolje razumijevanje i povjerenje među nacionalnim akterima kako bi se omogućio međusektorski i kohezijski pristup upravljanju biorizikom.

                  (d)

                  Promicanje standardizacije i razvijanje relevantnih alata i smjernica, što omogućuje provođenje odgovarajućih mjera za smanjenje i kontinuirano poboljšanje njihovih izvedbi.

                  (e)

                  Osigurana podrška za jačanje posebnih ključnih kapaciteta u skladu s MZU-om.

                  (f)

                  Preispitivanje, rasprava i razvijanje nacionalnih politika i strategija.

                  (g)

                  Razmotrene i izvršene strukturalna dorada i organizacijska reforma u pokušaju dosljednog prenošenja usvojene strategije u djelovanje.

                  (h)

                  Poboljšana fizička izolacija bioloških opasnosti osiguravanjem potrebne opreme i nadogradnjom utvrđenog glavnog objekta.

                  (i)

                  Razmjena dobre prakse s nacionalnim kolegama na različitim razinama i laboratorijsko umrežavanje putem organizacije sastanaka i aktivnosti na terenu.

                  (j)

                  Razvijeni potrebni alati kako bi se pomoglo učinkovitoj provedbi projekta.

            2.2.3   Opis Projekta 2.

      Za svrhe opisane u točki 2.2.1., projekt će se provoditi tijekom razdoblja od dvije godine na temelju dugoročne obveze zemalja korisnica, Unije i SZO-a. Projekt će se provoditi u sljedeće dvije faze:
      (a)   Pripremna faza
      Zajednička akcija 2008/307/ZVSP omogućila je da SZO procijeni potrebe za upravljanjem biorizikom u pojedinim zemljama, uključujući Indoneziju, te da utvrdi nacionalnu predanost u smislu uspostavljanja jasnog političkog i tehničkog angažmana prema kretanju u zajednički projekt s ciljem jačanja upravljanja laboratorijskim biorizikom na nacionalnoj razini. Daljnji razgovori s Unijom i dotičnom vladom (dotičnim vladama) omogućit će utvrđivanje do dvije zemlje, eventualno zajedno s malom skupinom susjednih zemalja koje bi mogle imati koristi od Projekta 2., uzimajući u obzir regionalne tehničke potrebe i brzorastuće biološke dijagnostičko-istraživačke kapacitete pojedinih zemalja, a osobito nacionalnu predanost u skladu s drugim nastojanjima Unije i SZO-a. Razmotrit će se mogućnost nuđenja odgovarajuće mogućnosti obuke u inozemstvu za određene državljane kako bi se osposobio glavni službenik za biozaštitu u dotičnim zemljama prema međunarodno dogovorenim kompetencijama s ciljem provođenja programa na održiviji način.
      Kao rezultat ovog pripremnog procesa, EU, SZO i odabrane zemlje potpisat će memorandum o razumijevanju.
      (b)   Provedbena faza
      U ovoj fazi odabrane zemlje izradit će glavni nacionalni plan i strateški akcijski plan s opisom aktivnosti koje treba provesti kako bi se postigao dugoročni cilj sigurne i pouzdane laboratorijske prakse. Ti će planovi uključivati završetak koordinacijskog plana kako bi se sve aktere obavijestilo o statusu nacionalne pripravnosti u borbi protiv bioloških incidenata i o početku usklađivanja javnozdravstvene odgovornosti u nacionalnom planu pripravnosti za biološke prijetnje i/ili incidente, kao i za hitne slučajeve od međunarodnog značaja koji se odnose na javno zdravlje (PHEIC), kako je definirano u MZU-u. Planiranje bi se trebalo poduprijeti stvarnim vodstvom i preuzimanjem odgovornosti za inicijativu na nacionalnoj razini.
      Aktivnosti će se zatim provoditi te oprema i pribor nabavljati prema planu i dogovoru svih relevantnih strana. Putem ove Odluke osigurat će se potrebna tehnička i financijska pomoć za povezivanje nacionalnih aktera među sobom te s međunarodnim organizacijama i drugim zainteresiranim stranama kako bi se održale njihove aktivnosti i kako bi im se pomoglo da postanu odgovorni i aktivni globalni partneri u regionalnim stručnim društvima i međunarodnim mrežama.
      Zajedno s odabranim zemljama SZO će pripremiti izvješća o napretku, u kojima će ažurirati i vrednovati provedbu nacionalnog plana za poboljšanje upravljanja biorizikom, kao i uspješnost nacionalnih laboratorija sa stajališta biozaštite, biosigurnosti i MZU-a, te će proslijediti ta izvješća Uniji.
      Na kraju provedbene faze održat će se podregionalna ili regionalna radionica radi širenja informacija o postignućima i iskustvima sa susjednim zemljama.
      3.   Trajanje

      Ukupno procijenjeno trajanje provedbe ove Odluke je 24 mjeseca.
      4.   Korisnici

      Korisnici Projekta 1. zemlje su i podregije utvrđene u savjetovanju s Unijom koje imaju potrebu poboljšati svijest o upravljanju biorizikom te strategije i prakse upravljanja biorizikom, uključujući eventualno i države stranke potpisnice BTWC-a.
      Korisnici Projekta 2. zemlje su koje namjeravaju temeljito ojačati svoje nacionalne kapacitete i sposobnosti putem ove Odluke, odabrane u savjetovanju s Unijom i relevantnim nacionalnim tijelima zbog svojeg opredjeljenja za poboljšanje upravljanja laboratorijskim biorizikom.
      5.   Provedbeni subjekt

      Projektima će upravljati te će ih provoditi SZO uz redovna savjetovanja s Unijom i uz podršku, prema potrebi, vanjskih stručnjaka za pojedine teme.
      6.   Provedbena agencija: razlog za izbor

      SZO je međunarodna organizacija koja osigurava okvire, stručnost i alate za informiranje i vodstvo država članica te podršku tim državama članicama u zaštiti zdravlja ljudi u laboratorijskom okruženju i oko njega, putem prikladnog upravljanja biorizikom te standarda, pravila i postupaka u vezi s biorizikom. Ovaj projekt uklapa se u sveobuhvatan pravno obvezujući sporazum o MZU-u koji značajno doprinosi globalnoj javnozdravstvenoj sigurnosti. SZO podržava svoje države stranke osiguravajući okvir za koordinaciju upravljanja događajima koji mogu predstavljati hitnu situaciju od međunarodnog značaja koja se odnosi na javno zdravlje te će poboljšati kapacitet svih zemalja u pogledu otkrivanja, procjenjivanja, obavješćivanja i odgovaranja na prijetnje javnom zdravlju. SZO je već pregovarao s potencijalnim zemljama korisnicama i tražio njihovu suglasnost. Predložene aktivnosti utvrđene su nakon ponovljenih razgovora s njima putem službenih kanala SZO-a na temelju stvarnih potreba i prioriteta u usklađivanju sa svakom nacionalnom strategijom. Unija nastoji nastaviti plodonosnu suradnju s SZO-om.
      7.   Sufinanciranje

      SZO nije donator ni agencija za potporu, već tehnička agencija te bi bilo izuzetno složeno baviti se postupkom sufinanciranja s vanjskim subjektima, osobito u području zdravstvene sigurnosti gdje akteri imaju različite prioritete i regionalne ciljeve. SZO će osigurati tehničku stručnost i upravljanje projektom, ali nije u prilici osigurati financijska sredstva za zajedničke aktivnosti u tom kontekstu. Međutim, drugi istodobni projekti koje SZO provodi u području laboratorija smatrat će se sinergijskim i međusobno povezanim projektima te projektima koji se međusobno nadopunjuju.
      Iako ne postoji sufinanciranje projekata u obliku financijskih sredstava, SZO će pokrivati, djelomično ili u cijelosti, plaće osoblja uključenog u provedbu projekta, što se smatra doprinosom u naravi. SZO će djelomično pokrivati plaće projektnog službenika, administrativnog pomoćnika i nacionalnog savjetnika u Bangladešu. SZO će u cijelosti pokrivati plaće financijskog službenika, koordinatora, regionalnog savjetnika i službenih liječnika u Indoneziji, Mjanmaru i Nepalu.
      8.   Vidljivost

      SZO poduzima odgovarajuće mjere kako bi dao publicitet činjenici da Unija u cijelosti financira oba projekta. Takve će se mjere provoditi u skladu s Priručnikom za komunikaciju i vidljivost vanjskog djelovanja Europske unije koji utvrđuje i objavljuje Komisija te bilo kojim drugim smjernicama dogovorenima između Komisije i SZO-a.
      Posebna pozornost posvetit će se brendiranju i davanju publiciteta, naglašavajući ulogu Unije kao jedinog davatelja financijske potpore za oba projekta.


title: 2012/273/EU: Odluka Vijeća od 14. svibnja 2012. o potpisivanju, u ime Unije, Okvirnog sporazuma o partnerstvu i suradnji između Europske unije i njezinih država članica, s jedne strane, i Mongolije, s druge strane

text:
               11/Sv. 118

               HR

               Službeni list Europske unije

               225

         32012D0273

               L 134/4

               SLUŽBENI LIST EUROPSKE UNIJE

         ODLUKA VIJEĆA
   od 14. svibnja 2012.
   o potpisivanju, u ime Unije, Okvirnog sporazuma o partnerstvu i suradnji između Europske unije i njezinih država članica, s jedne strane, i Mongolije, s druge strane
   (2012/273/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., i članke 207. i 209., u vezi člankom 218. stavkom 5.,
   uzimajući u obzir prijedlog Europske komisije,
   budući da:

               1.

               Vijeće je 27. srpnja 2009. ovlastilo Komisiju da pregovara o Okvirnom sporazumu o partnerstvu i suradnji s Mongolijom („Sporazum”).

               2.

               Odredbe Sporazuma iz područja primjene dijela trećeg, glave V. Ugovora o funkcioniranju Europske unije obvezuju Ujedinjenu Kraljevinu i Irsku kao zasebne ugovorne stranke, a ne kao dio Europske unije, osim ako Europska unija zajedno s UK i/ili Irskom ne obavijesti Mongoliju da se Ujedinjena Kraljevina ili Irska obvezuju kao dio Europske unije sukladno Protokolu 21 na stajalište Ujedinjene Kraljevine ili Irske u pogledu područja slobode, sugurnosti i pravde, u prilogu Ugovoru o Europskoj uniji i Ugovoru o funkcioniranju Europske unije. Ako se Ujedinjenu Kraljevinu i/ili Irsku više ne obvezuje kao dio Europske unije u skladu s člankom 4. točkom (a) Protokola 21, Europska unija zajedno s UK i/ili Irskom odmah izvještava Mongoliju o svakoj promjeni njihova položaja, u kojem ih se slučaju obvezuje na temelju odredaba Sporazuma prema njihovom vlastitom pravu. Isto se odnosi na Dansku, sukladno Protokolu 22 o položaju Danske, u prilogu tim Ugovorima.

               3.

               U slučaju da Ujedinjena Kraljevina i/ili Irska nisu osigurale potrebnu obavijest prema članku 3. Protokola 21 o stajalištu Ujedinjene Kraljevine i Irske u odnosu na područje slobode, sigurnosti i pravde, one ne sudjeluju u donošenju ove Odluke Vijeća, u mjeri u kojoj ona obuhvaća odredbe sukladno dijelu trećem, glavi V. Ugovora o funkcioniranju Europske unije. Isto se odnosi na Dansku, sukladno Protokolu 22 o stavu Danske, što je priloženo Ugovoru o Europskoj uniji i Ugovoru o funkcioniranju Europske unije.

               4.

               Sporazum je potrebno potpisati podložno njegovom kasnijem sklapanju,

         DONIJELO JE OVU ODLUKU:
   Članak 1.
   Potpisivanje Okvirnog sporazuma o partnerstvu i suradnji između Europske unije i njezinih država članica, s jedne strane, i Mongolije, s druge strane, ovime se odobrava u ime Unije, podložno sklapanju navedenog Sporazuma (1).
   Članak 2.
   Ovime se ovlašćuje Predsjednik Vijeća da odredi osobu(-e) ovlaštenu za potpisivanje Sporazuma u ime Unije.
   Članak 3.
   Ova Odluka stupa na snagu na dan njezinog donošenja.

      Sastavljeno u Bruxellesu 14. svibnja 2012.

            Za vijeće

            Predsjednica

         C. ASHTON

      (1)  Tekst Sporazuma objavljuje se zajedno s odlukom o njegovom sklapanju.


title: Odluka Vijeća (EU) 2015/654 od 21. travnja 2015. o imenovanju glavnog tajnika Vijeća Europske unije za razdoblje od 1. srpnja 2015. do 30. lipnja 2020.

text:
               25.4.2015

               HR

               Službeni list Europske unije

               L 107/74

         ODLUKA VIJEĆA (EU) 2015/654
   od 21. travnja 2015.
   o imenovanju glavnog tajnika Vijeća Europske unije za razdoblje od 1. srpnja 2015. do 30. lipnja 2020.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 240. stavak 2. prvi podstavak,
   budući da bi glavni tajnik Vijeća trebao biti imenovan za razdoblje od 1. srpnja 2015. do 30. lipnja 2020.,
   DONIJELO JE OVU ODLUKU:
   Članak 1.
   G. Jeppe TRANHOLM-MIKKELSEN imenuje se glavnim tajnikom Vijeća Europske unije za razdoblje od 1. srpnja 2015. do 30. lipnja 2020.
   Članak 2.
   Predsjednik Vijeća o ovoj Odluci obavješćuje g. Jeppea TRANHOLMA-MIKKELSENA.

      Ova se Odluka objavljuje u Službenom listu Europske unije.
      Sastavljeno u Luxembourgu 21. travnja 2015.

            Za Vijeće

            Predsjednik

         E. RINKĒVIČS


title: 2007/138/EZ: Odluka Vijeća od 22. veljače 2007. o sklapanju Sporazuma u obliku razmjene pisama između Europske zajednice i Republike Islanda o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru

text:
               11/Sv. 111

               HR

               Službeni list Europske unije

               145

         32007D0138

               L 061/28

               SLUŽBENI LIST EUROPSKE UNIJE

         ODLUKA VIJEĆA
   od 22. veljače 2007.
   o sklapanju Sporazuma u obliku razmjene pisama između Europske zajednice i Republike Islanda o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru
   (2007/138/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Člankom 19. Sporazuma o Europskom gospodarskom prostoru (EGP) propisuje se da se ugovorne stranke obvezuju nastaviti svoje napore radi postizanja postupne liberalizacije međusobne trgovine poljoprivrednim proizvodima.

               (2)

               Europska zajednica i Republika Island vodili su 2005. na temelju članka 19. Sporazuma o Europskom gospodarskom prostoru bilateralne trgovinske pregovore o poljoprivredi koji su uspješno zaključeni 14. prosinca 2006.

               (3)

               Sporazum u obliku razmjene pisama treba odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske zajednice i Republike Islanda o dodatnim trgovinskim povlasticama za poljoprivredne proizvode na temelju članka 19. Sporazuma o Europskom gospodarskom prostoru odobrava se u ime Zajednice.
   Tekst Sporazuma u obliku razmjene pisama priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za potpisivanje Sporazuma u obliku razmjene pisama, kako bi obvezivao Zajednicu.

      Sastavljeno u Bruxellesu 22. veljače 2007.

            Za Vijeće

            Predsjednik

         F. MÜNTEFERING


title: 2011/27/EU: Odluka Vijeća od 12. srpnja 2010. o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Moldove, s druge strane, o Okvirnom sporazumu između Europske unije i Republike Moldove o općim načelima za sudjelovanje Republike Moldove u programima Unije

text:
               11/Sv. 119

               HR

               Službeni list Europske unije

               143

         32011D0027

               L 014/1

               SLUŽBENI LIST EUROPSKE UNIJE

         ODLUKA VIJEĆA
   od 12. srpnja 2010.
   o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Moldove, s druge strane, o Okvirnom sporazumu između Europske unije i Republike Moldove o općim načelima za sudjelovanje Republike Moldove u programima Unije
   (2011/27/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 114., 168., 169., 172., članak 173. stavak 3., članke 188. i 192., u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir prijedlog Komisije,
   budući da:

               (1)

               Vijeće je 18. lipnja 2007. ovlastilo Komisiju da započne pregovore o Protokolu uz Sporazum o partnerstvu i suradnji između Europskih zajednica i njihovih država članica, s jedne strane, i Republike Moldove, s druge strane (1), o Okvirnom sporazumu o općim načelima za sudjelovanje Republike Moldove u programima Unije (dalje u tekstu: Protokol).

               (2)

               Pregovori su zaključeni na zadovoljstvo Komisije.

               (3)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (4)

               Protokol bi trebalo potpisati u ime Unije, podložno njegovu kasnijem sklapanju.

               (5)

               U članku 10. Protokola određen je početak njegove privremene primjene prije njegova stupanja na snagu,

         DONIJELO JE OVU ODLUKU:
   Članak 1.
   Predsjednik Vijeća ovlašten je imenovati osobu (osobe) ovlaštenu (ovlaštene) za potpisivanje, u ime Europskih zajednica i njihovih država članica, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Moldove, s druge strane, o Okvirnom sporazumu između Europske unije i Republike Moldove o općim načelima za sudjelovanje Republike Moldove u programima Unije (dalje u tekstu: Protokol).
   Tekst Protokola priložen je ovoj Odluci.
   Članak 2.
   Protokol se primjenjuje privremeno od dana potpisivanja do njegova kasnijeg sklapanja.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 12. srpnja 2010.

            Za Vijeće

            Predsjednica

         S. LARUELLE

      (1)  SL L 181, 24.6.1998., str. 3.